OpenLLM-France/wikimedia huggingface dataset:
# Fullerton (Kalifornia)

Fullerton Kaliforniako hiri bat da. Orange konderrian kokatua dago. 2010ean 135.161 biztanle zituen, 57,9 kilometro koadrotan banatuta.

## Ikus, gainera

* Orange konderria

## Kanpo estekak

* Datuak: Q494723
* Multimedia: Fullerton, California / Q494723
# Fullerton (Nebraska)

Fullerton Nebraskako hiri bat da. Nance konderrian kokatua dago. 2010ean 1.307 biztanle zituen, 3,26 kilometro koadrotan banatuta.

## Ikus, gainera

* Nance konderria

## Kanpo estekak

* Datuak: Q957906
* Multimedia: Fullerton, Nebraska / Q957906
# Fullgas.org-Gipuzkoa

Fullgas.org-Gipuzkoa :
| Taldearen informazioa ||
| UCI kodea | FGN |
| Herrialdea | Gipuzkoa |
| Sorrera | 2008 |
| Modalitatea(k) | Pista |
| Maila | UCI Track Team |
| Taldearen izenaren historiala ||
| 2008-2009 | fullgasnutrition.net |
| Maillot-a ||
Fullgas.org-Gipuzkoa Gipuzkoako txirrindulari taldea da. Fullgas Sport astigarragar enpresak babesturiko taldea pistako txirrindularitzan aritzen da. Taldeko txirrindularirik ezagunena Leire Olaberria ikaztegietarra da.

## Kanpo estekak

* Klubaren web-a
* Babeslearen web-a
* Uci-ko fitxa
* Datuak: Q12258034
# Fullonica

Fullonica Erromatar Inperioan garbitoki edota tindategi moduan jarduten zuten dendei ematen zitzaien izena zen.

## Mantendu diren Fullonicak

K.o. 79. urtean Ponpeian, Vesubio sumendiaren erupzioak ustekabean harrapatu zituen erromatar hiriko negozioak; besteak beste, Stephanusen fullonica edo garbitegia. Aztarnategiko gainerako elementuak bezalaxe garbitegia oso ondo kontserbatu zuten errautsek. Eta badira ondo iraun duten beste fullonica batzuk ere; esaterako, Ostiakoa, Barcinokoa (Bartzelonakoa) eta Herkulanokoa. Izan ere, erromatar hiri edo kolonia guztiek fullonica bana zuten gutxienez.

## Garbitze prozesua

Jantziak nahiz etxeko arropa garbitzen zituzten negozio haietan. Detergente kimiko artifizialik ezean, gernua erabiltzen zuten; pixa garaiko garbigarri unibertsaltzat jo daiteke, hortzak garbitzeko ere erabiltzen baitzuten. Saltus fullonici edo ur berritze istiletan gernuaren amoniakoa ona zen togetako, tuniketako eta artilezko zapietako orbanak kentzeko. Gernua kareaz eta errautsez nahasten zuten, lehengai horiek zurigarri naturalak baitira.
Pixa guztiak ez ziren berdinak. Batzuek atzerritik inportatzen zuten (hispaniar gernuaren dohain garbigarriak ezagunak ziren), baina gehienetan komun publikoetan bildutako likidoa erabili behar zuten. Baziren negozio autarkikoagoak ere: dendaren hormetan anfora erdiak jartzen zituzten oinezkoek maskuria arindu zezaten. Ponpeian idazkunak aurkitu dira, herritarrei pixa egiteko gonbitea egiten dietenak.
Soda eta gernua nahastuta, esklaboek jantziak eta oihalak zapaltzen zituzten, detergente kirasdunaz ondo busti arte. Orbanak kendu ondoren, arropak kanpoan zegoen istil handiago batera eramaten zituzten, eta impluviumean bildutako euri uretan pasatu, xukatu eta eguzkitan lehortzen uzten zituzten. Herritar aberatsenek txanpon batzuk gehiago ordaindu eta fullonicako esklaboek arropak lore eta belar esentziez lurrindu zizkieten, pixa usainaren arrastoak ezabatzeko.

## Gernuaren gaineko zerga eta eratorritako esapidea

Dirua edozein jardueratatik biltzeko grinak bultzatuta, Vespasiano enperadoreak garbitegietan edo letrina publikoetan herritarrek uzten zuten gernuaren gaineko zerga ezarri zuen. Suetoniok jaso zuenez, enperadorearen seme Titok erabakia itsustu zion aitari. Vespasianok, orduan, aureus bat atera zuen poltsatik eta urrezko txanponaren usainak gogaitzen ote zuen galdetu zion Titori. Semeak ezetz esan ondoren, aitak zera erantzun zion: “Eta, hala ere, pixatik dator”. Orduan sortu omen zen Pecunia non olet (Diruak ez du kiratsik) latinezko esapide ezaguna.

## Erreferentziak

* 1 2 3 4 5 Irazustabarrena, Nagore. (2013-07-21). «Diruak ez du kiratsik; detergenteak, aldiz, bai» Argia CC-BY-SA lizentzia.

## Kanpo estekak

* Datuak: Q55111792
* Multimedia: Fullonicae / Q55111792
# Galiziako Uharte Atlantikoetako parke nazionala

Galiziako Uharte Atlantikoetako parke nazionala (gaztelaniaz: Parque nacional de las Islas Atlánticas de Galicia; galizieraz: Parque Nacional das Illas Atlánticas de Galiza) Espainiako parke nazionala da, Vigoko itsasadarrean, Pontevedrako probintziaren barruan (Galiziako Autonomia Erkidegoa). Parke naturalak Cíes uharte guztiak (Ozeano Atlantikoan) hartzen ditu: Norte edo Monte Agudo uhartea, del Medio edo del Faro uhartea (aurrekoarekin harkaitzez lotua), del Sur edo de San Martín uhartea eta beste hainbat uharte txiki.
Morrazo penintsularen luzapen orografikoa eta litologikoa da parke natural hau. Ez da garaiera handiko lekua, gune garaienak, Alto de las Cíesek hain zuzen, 193 m-ko garaiera besterik ez du. Mendebalderantz kostaldea malkartsua da, ekialderantz, itsasadarrari begiratzen dion aldera alegia, hondartza leunak (Das Rodas, esate baterako) dira nagusi. Cíes Uharteeko parke naturala 1980an sortu zen eta Espainian den parke naturalik txikiena da (433 ha). Hala ere, edertasun handiko lekua da eta Vigotik hurbil dagoenez gero, bisitari ugari izaten ditu udan.
Cíes uhartedian Neolitoaz geroztik bizi dira gizakiak eta druiden garaiko arrasto arkeologikoak eta kastroen kulturaren garaikoak gorde dira. Lusitaniar talde batzuk bertan ezkutatu ziren, baina Julio Zesarrek suntsitu egin zituen. Erdi Aroan monasterio txiki bat egon zen bertan. Landareei dagokionez, ote zuriak, estrepak eta elorrin beltzak dira nagusi, eta horiez gainera, itsas pinuak, Monterreyko pinuak eta eukaliptoak aurki daitezke. Abereei dagokionez, hegaztiak dira nagusi, eta horien artean, zangak, artikoko aliota eta gabaia. Bestalde, Espainiako kaio hauskara eta ubarroi mottodun kolonia nagusiak egoten dira bertan. Horiez gainera, ugariak dira haitz usoak, martin arruntak, aztoreak, beleak eta sorbeltz arruntak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013-3-25 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Webgune ofiziala
* Datuak: Q1628126
* Multimedia: National Park of the Atlantic Islands / Q1628126
# Galiziako Xunta

Galiziako Xunta Espainiako Galiziako Autonomia Erkidegoko gobernu erakunde nagusia da.
Egoitza nagusia Santiago de Compostela hirian dagoen Raxoi jauregian du .

## Presidenteak

* 1978-1979 - Antonio Rosón Pérez (UCD)
* 1979-1982 - Xosé Quiroga Suárez (UCD)
* 1982-1987 - Xerardo Fernández Albor (AP)
* 1987-1990 - Fernando Ignacio González Laxe (PSG/PSOE)
* 1990-2005 - Manuel Fraga Iribarne (PP)
* 2005-2009 - Emilio Pérez Touriño (PSG/PSOE)
* 2009- - Alberto Núñez Feijóo (PP)

## Gaur egungo sailak

* Presidentetza, Herri Administrazio eta Justizia Saila / Presidenteordea
* Ogasun Saila
* Ingurumen, Lurralde eta Azpiegitura Saila
* Ekonomia eta Industria Saila
* Kultura, Hezkuntza eta Unibertsitate Antolaketa Saila
* Osasun Saila
* Enplegu eta Ongizate Saila
* Landagune eta Itsasoko Saila

## Kanpo estekak

* (Galizieraz) Xuntaren webgune ofiziala
* Datuak: Q1779601
* Multimedia: Xunta de Galicia / Q1779601
# Galiziako bankua

Galiziako bankua Ozeano Atlantikoan, Galiziako mendebaldeko kostaldetik 200 kilometrotara dagoen itsaspeko mendia da. Laba basaltikoak eta lurrazal ozeanikoak sortua, foraminiferoen maskorrek sorturiko sedimentuaz estalita dago. Ekosistema horretan 86 arrain-espezie eta Lophelia pertusa espezieko korala topatu zituzten.

## Erreferentziak

* 1 2 (Gaztelaniaz) INDEMARES. Banco de Galicia. .
* 1 2 (Gaztelaniaz) World Wildlife Fund. El Banco de Galicia - Una potencial área marina protegida. .

## Kanpo estekak

* Datuak: Q5718091
# Galiziako futbol selekzioa

Galiziako futbol selekzioa :
| Herrialdea | Galizia |
| Sorrera | 1922 |
| Entrenatzailea | Fernando Vázquez |
| Izaera | Ez ofiziala / Aldarrikapen fasean |
| Lehen nazioarteko partida | Galizia 4 - 1 Gaztela Vigo, 1922ko azaroaren 19a |
| Emaitzarik onena | Galizia 8 - 2 Royal Navy Vigo, 1923ko urtarrilaren 21a |
| Emaitzarik okerrena | Galizia 1 - 7 Okzitania Lugo, 2013ko abenduaren 28a |
| Golegile onena | |
| Etxeko koloreak 　 Kanpoko koloreak ||
| Galiziako Futbol Federazioa ||
Galiziako futbol selekzioa 1922an sortu zen, txapelketa ofizialetan Galizia ordezkatzeko talde bat izateko asmoz. Galiziako Futbol Federazioak antolatzen du.

## Historia

1922 eta 1923 artean hainbat partida jokatu zituen baina ondoren jokatzeari utzi zion.
80 hamarkadan berriz ere selekzioa osatzeko asmoa izan zen baina 2005 arte ez zen gauzatu. Ordutik aurrera urtero jokatu izan ditu partidua.

## Uniformea

Galiziako banderaren kolore zuria eta urdin argia konbinatzen ditu.
* 2005-2008 ||
* (Afizionatuak) ||
* 2016 ||

## Jokaturiko partidak
### 20. hamarkada

| Data | Etxekoa | Emaitza | Kanpokoa | Tokia |
| 1922-09-19 | Galizia | 4 - 1 | Gaztela | Vigo |
| 1923-01-07 | Galizia | 3 - 1 | Lisboa XI | Vigo |
| 1923-01-14 | Andaluzia | 1 - 4 | Galizia | Sevilla |
| 1923-01-21 | Galizia | 8 - 2 | Royal Navy | Vigo |
| 1923-01-28 | Pontevedra XI | 1 - 4 | Galizia | Vigo |
| 1923-02-04 | Pontevedra XI | 0 - 3 | Galizia | Pontevedra |
| 1923-02-18 | Galizia | 7 - 1 | Ferrol-Coruña XI | Vigo |
| 1923-02-25 | Galizia | 1 - 3 | Asturias | ? |
| 1923-05-27 | Lisboa XI | 2 - 1 | Galizia | ? |
| 1930-06-08 | Centro XI | 1 - 4 | Galizia | Madrid |

### Aro berria

| Data | Etxekoa | Emaitza | Kanpokoa | Tokia |
| 2005 | Galizia | 3 - 2 | Uruguai | San Lázaro (Santiago de Compostela) |
| 2006 | Galizia | 1 - 1 | Ekuador | Riazor (A Coruña) |
| 2007 | Galizia | 3 - 2 | Kamerun | Balaídos (Vigo) |
| 2008 | Galizia | 3 - 2 | Iran | Riazor (A Coruña) |
| 2016 | Galizia | 1 - 1 | Venezuela | Riazor (A Coruña) |

## Kanpo estekak

* Datuak: Q1322761
* Multimedia: Galicia national association football team / Q1322761
# Galiziako geografia

Galiziako geografia Ozeano Atlantikoak markatzen du, Galiziako (Espainia) mendebalde eta iparraldea inguratzen duena eta itsasadar sakon eta aberatsak sortzen dituena.
Hegoaldean, Miño ibaiak Portugaldik bereizten du, ipar-ekialdean Eo errekak Asturiastik eta hego-mendebaldean Galizia-Leongo mendiguneak banatzen du Gaztela eta Leongo erkidegotik.

## Ibaiak eta itsasadarrak

Miño da Galiziako ibairik luzeena, 315 kilometrorekin, Lugoko probintzian sortu eta Ourensetik pasatuz Pontevedran itsasoratzen dena. Sil du ibaiadar nagusia, Asturias eta Leon artean sortzen dena.
Beste ibai batzuen artean, mugaldeko Limia aipatzekoa da, herrialdeko hegoaldean. Ourenseko probintzian sortu eta Viana do Castelon (Portugal) itsasoratzen da.
Itsasadarrei dagokienez, batzuk banatzen dituzte hiru multzotan, ipar-mendebaldetik hego-mendebaldera: Rias Altas, Rias Medias eta Rias Baixas.

## Mendiak

Galizia-Leongo mendigunea hego-ekialdean dago, Ourense eta Leon artean. Bertako mendirik altuenak dira Pena Trevinca (2.127 m), Zamorako mugan, eta Cabeza de Manzaneda (1.781 m), probintziaren erdialdean. Portugalgo mugan, Serra do Xurés dago kokatuta.
Bestela, Serra dos Ancares Lugo eta Leongo probintzien artean dago kokatuta, Galiziako ekialdean. O Mustallar (1.935 m) da tontorrik altuena galiziar aldean.

## Uharteak

Cíes uharteak eta Arousako uhartea dira garrantzitsuenetarikoak. Cies, Ons uharteak, Cortegada eta Salvora irlek, Atlantikoko Irlen parke Nazionala osatzen dute.

## Lurmuturrak

Estaca de Bares da iparraldeen dagoen lurmuturra, Galiziakoa ez ezik Iberiar penintsula osokoa ere. Ozeano Atlantikoa eta Kantauri Itsasoaren arteko muga markatzen du. Mendebalderantz, Ortegal lurmuturra dago, Ortigueirako itsasadarran.
Vilán lurmuturrak eta Toriñangoak mugatzen dute Camariñasko itsasadarra, bigarrena izanda mendebaldeen dagoen puntua Galizian. Finisterre, bestela, erromatar garaian munduko amaiera fisikoa zen Penintsulan.

## Kanpo estekak

* (Gaztelaniaz)Galiziako geografiaz, CAUMAS webgunean.
* (Galizieraz)Bideoak geografiari buruzkoak.
* Datuak: Q2817287
* Multimedia: Geography of Galicia (Spain) / Q2817287
# Frankfort (Indiana)

Frankfort Indianako hiri bat da. Clinton konderrian kokatua dago. 2010ean 16.422 biztanle zituen, 16,35 kilometro koadrotan banatuta.

## Ikus, gainera

* Clinton konderria

## Kanpo estekak

* Datuak: Q2018193
* Multimedia: Frankfort, Indiana / Q2018193
# Frankenthal (Saxonia)

Frankenthal Alemaniako udalerria da. Saxonia estatuan dago, [[Bautzen (barrutia)|Bautzen]] barrutian. 2014an 957 biztanle zituen 9,43 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q93231
* Multimedia: Frankenthal (Sachsen) / Q93231
# Frankford (Missouri)

Frankford Missourieko hiri bat da. Pike konderrian kokatua dago. 2010ean 323 biztanle zituen, 1,35 kilometro koadrotan banatuta.

## Ikus, gainera

* Pike konderria

## Kanpo estekak

* Datuak: Q960791
# Frankfort

    Artikulu hau Kentuckyko hiriari buruzkoa da; Alemaniakoari gaitzat duena beste hau da: «Frankfurt»
Frankfort Ameriketako Estatu Batuetako Kentucky estatuko hiriburua da. Hiriak 2000 urteko erroldaren arabera 27.741 biztanle zituen.

## Klima

Datu klimatikoak (Frankfort) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 25 | 26 | 28 | 32 | 34 | 39 | 41 | 39 | 41 | 37 | 29 | 26 | 41 |
| Batez besteko tenperatura maximoa (°C) | 4 | 7 | 13 | 19 | 24 | 28 | 31 | 30 | 26 | 20 | 13 | 7 | 19 |
| Batez besteko tenperatura minimoa (°C) | -6 | -5 | -1 | 4 | 9 | 15 | 17 | 17 | 13 | 6 | 1 | -3 | 6 |
| Erregistraturiko tenperatura minimoa (°C) | -33 | -24 | -19 | -9 | -3 | 2 | 9 | 6 | 1 | -7 | -17 | -18 | -33 |
| Pilatutako prezipitazioa (mm) | 80 | 78 | 103 | 93 | 117 | 112 | 106 | 91 | 80 | 68 | 85 | 94 | 1106 |
| Iturria: ||||||||||||||

## Hiri senidetuak

Frankfort ondorengo hiriarekin senidetuta dago:
* San Pedro de Macorís (Dominikar Errepublika)

## Erreferentziak

* ↑ http://www.weather.com/weather/wxclimatology/monthly/USKY0919 The Weather Channel

## Kanpo estekak

* Frankforteko Udalaren webgune ofiziala (Ingelesez)
* Datuak: Q28603
* Multimedia: Frankfort, Kentucky / Q28603
# Frankfort (Illinois)

Frankfort Illinoiseko herri bat da. Cook konderrian kokatua dago. 2010ean 17.782 biztanle zituen, 38,80 kilometro koadrotan banatuta.

## Ikus, gainera

* Cook konderria

## Kanpo estekak

* Datuak: Q2384761
* Multimedia: Frankfort, Illinois / Q2384761
# Frankenweenie (2012ko filma)

Frankenweenie, 2012ko Tim Burton estatubatuar zinema zuzendariaren stop motion animazioko fantasia eta beldurrezko komedia film bat da. Tim Burton eta Lenny Rippsen 1984ko izenburu berdineko film laburraren berregokitzapena da. Catherine O'Hara, Martin Short, Martin Landau, Charlie Tahan, Atticus Shaffer, Winona Ryder eta Frank Welker aktoreek ahotsez bikoiztu zuten.
Animaziozko film onenaren Oscar Sariaren izendapena jaso zuen.

## Argumentua

Oharra: Atal honek istorio osoa edo amaiera argitzen du.
Victor Frankenstein (Charlie Tahan) doktoreak bere Sparky (Frank Welker) txakur maitea berpizteko zientzia esperimentuak ezusteko ondorioak ekarriko dituzten egoerei aurre egitera derrigortuko dute.

## Aktoreak

* Charlie Tahan: Victor Frankenstein
* Martin Short: Edward Frankenstein
* Catherine O'Hara: Susan Frankenstein
* Martin Landau: Rzykruski jauna
* Winona Ryder: Elsa van Helsing
* Dee Bradley Baker: Persefono, Shelly eta Kolosoa
* Frank Welker: Sparky eta Itsasoko Izakien ahotsak
* Atticus Shaffer: Edgar "E" Gore
* Robert Capron: Bob
* Conchata Ferrell: Boben ama
* James Hiroyuki Liao: Toshiaki
* Tom Kenny: Suhiltzaileen burua / Soldadua / Jendetzako gizona
* Christopher Lee: Drakula

## Kanpo estekak

* IMDBko fitxa irakurgai (Ingelesez)
* Datuak: Q1051023
* Multimedia: Frankenweenie (2012 film) / Q1051023
# Frankfort (Hego Dakota)

Frankfort Ameriketako Estatu Batuetako hiri bat da. Spink konderrian dago, Hego Dakota estatuan. 134 biztanle ditu, 2,039823 kilometro koadroko azaleran banatuta.

## Ikus, gainera

* Spink konderria

## Kanpo estekak

* Datuak: Q2543385
# Frankford (Delaware)

Frankford Delawareko herria bat da. Sussex konderrian kokatua dago. 2010ean 10.292 biztanle zituen, 1,89 kilometro koadrotan banatuta.

## Ikus, gainera

* Sussex konderria

## Kanpo estekak

* Datuak: Q755683
* Multimedia: Frankford, Delaware / Q755683
# Frankfort (Kansas)

Frankfort Kansasko hiri bat da. Marshall konderrian kokatua dago. 2010ean 726 biztanle zituen, 2,61 kilometro koadrotan banatuta.

## Ikus, gainera

* Marshall konderria

## Kanpo estekak

* Datuak: Q2666698
* Multimedia: Frankfort, Kansas / Q2666698
# Frankenwinheim

Frankenwinheim Alemaniako udalerria da. Bavaria estatuan dago, [[Schweinfurt (barrutia)|Schweinfurt]] barrutian. 2014an 999 biztanle zituen 14,73 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q547085
* Multimedia: Frankenwinheim / Q547085
# Gattatico

Gattatico Italiako udalerri bat da. Reggio nell'Emiliako probintzian kokatuta dago, Emilia-Romagna eskualdean. 5.657 biztanle ditu, 42 kilometro koadroko azaleran banatuta.

## Mugakideak

Gattaticok honako udalerri hauekin egiten du muga:
Campegine Parma Sant'Ilario d'Enza Sorbolo Mezzani $^{(en)}$ Brescello Castelnovo di Sotto Poviglio

## Kanpo estekak

* Datuak: Q111197
* Multimedia: Gattatico / Q111197
# Gattico

Gattico Italiako udalerri bat da. Novarako probintzian kokatuta dago, Piemonte eskualdean. 3.377 biztanle ditu, 16 kilometro koadroko azaleran banatuta.

## Mugakideak

Gatticok honako udalerri hauekin egiten du muga:
Comignago Invorio Oleggio Castello Veruno Borgomanero Paruzzaro

## Kanpo estekak

* Datuak: Q22454
* Multimedia: Gattico / Q22454
# Gattopardo

Gattopardo (italieraz: Il Gattopardo) Giuseppe Tomasi di Lampedusak 1954 eta 1957ren artean idatzitako eleberria da. Idazlea hil eta gero argitaratu zen. Hil baino urte bat lehenago Einaudi eta Mondadori argitaletxeetara bidali zuen eleberria Lampedusak, baina haiek uko egin zioten argitaratzeari. Azkenean, idazlea hil ondoren, Giangiacomo Feltrinelli Editore argitaletxeak argitaratu zuen, Giorgio Bassaniren aitzin-solasarekin. 1963an Luchino Viscontik zinemarako egokitu zuen, izenburu berarekin (Il Gattopardo).

## Argumentua

Oharra: Atal honek istorio osoa edo amaiera argitzen du.
Gattopardo liburuak Salinako Printzea zen Fabrizio Corberaren eta bere familiaren bizitza azaltzen du, 1860 eta 1910ren artean. Istorioaren zatirik handiena Palermon eta Donnafugatta herri asmatuan gertatzen da. Istorioaren hasieran Giuseppe Garibaldi eta bere mila "alkandoragorri" Siziliako Marsalan lehorreratu ziren (1860ko maiatzaren 11n) Italiaren Bateratzea lortzeko asmoz. Bi Sizilietako Erresuma desagertu egin zen Garibaldiren jarduera horrekin. Gattopardo hitzak serbal animalia esan nahi du italieraz. Izan ere, Salinatarren armarrian animalia hori agertzen zen.

## Pertsonaiak

* Fabrizio Corbera, Salinako Printzea: aristokrata; bere garaiaren amaieraren ikuslea da.
* Stella Printzesa: Fabrizioren emaztea.
* Tancredi Falconeri: Fabrizioren iloba, bere arrebaren semea; garibaldizaleekin lotu zen. Berak esan zuen liburuaren esaldirik gogoangarriena: "Denak bere hartan jarraitzea nahi badugu, denak aldatu behar du"; gatopardismo termino politikoaren jatorria da hori.
* Aita Pirrone: jesulaguna; salinatarren arimen zaintzailea.
* Concetta: Fabrizioren alaba, Tancredirekin maiteminduta egon zen.
* Calogero Sedara: Donnafugattako alkatea, garai berrian aberastuko direnetako eta noblezia ordezkatuko dutenetako bat.
* Angelica: Calogero Sedararen alaba, Tancredirekin ezkonduko da.

## Kanpo estekak

* Datuak: Q1193736
* Multimedia: Il Gattopardo / Q1193736
# Gatteo

Gatteo Italiako udalerri bat da. Forlì-Cesenako probintzian kokatuta dago, Emilia-Romagna eskualdean. 9.325 biztanle ditu, 14,14 kilometro koadroko azaleran banatuta.

## Mugakideak

Gatteok honako udalerri hauekin egiten du muga:
Cesenatico Longiano Savignano sul Rubicone Gambettola

## Kanpo estekak

* Datuak: Q99943
* Multimedia: Gatteo / Q99943
# Gattinara

Gattinara Italiako udalerri bat da. Vercelliko probintzian kokatuta dago, Piemonte eskualdean. 7.502 biztanle ditu, 33,67 kilometro koadroko azaleran banatuta.

## Mugakideak

Gattinarak honako udalerri hauekin egiten du muga:
Lozzolo Roasio Rovasenda Romagnano Sesia Lenta Serravalle Sesia Ghemme

## Kanpo estekak

* Datuak: Q25076
* Multimedia: Gattinara / Q25076
# Gattman (Mississippi)

Gattman Mississippiko herrixka bat da. Monroe konderrian kokatua dago. 2010ean 90 biztanle zituen, 1,5 kilometro koadrotan banatuta.

## Ikus, gainera

* Monroe konderria

## Kanpo estekak

* Datuak: Q2187337
* Multimedia: Gattman, Mississippi / Q2187337
# Gattonside

Gattonside, Eskoziako herri txiki bat da, Scottish Borders eremu administratiboan.

## Kanpo estekak

* Datuak: Q5527525
* Multimedia: Gattonside / Q5527525
# Fulla

Fulla, eskandinaviar mitologian, jainkosa bat da. Odinen emazte zen Frigg jainkosaren hiru neskameetako bat zen, Gna eta Hlinekin batera, beste Æsir batzuk zirenak. Bere izena, fullr hitzetik dator, "osoa" esan nahi duena.

## Kanpo estekak

* Datuak: Q847429
* Multimedia: Fulla / Q847429
# Fullarton

Fullarton, Eskoziako Irvine udalerriko eremu bat da, Iparraldeko Ayrshire konderrian.

## Kanpo estekak

* Datuak: Q5508219
# Fuller Acres (Kalifornia)

Fuller Acres Ameriketako Estatu Batuetako erroldak esleitutako leku bat da. Kern konderrian dago, Kalifornia estatuan. 917 biztanle ditu, 1,953739 kilometro koadroko azaleran banatuta.

## Ikus, gainera

* Kern konderria

## Kanpo estekak

* Datuak: Q5240100
# Fuller Building

Fuller Building, Manhattango 150 metroko eta 42 solairuko bulego-eraikina da, Madison etorbideako eta ekialdeko 57. kaleko kantoian. Flatiron Building-etik aldatu ondoren, Fuller Construction Companyk eraiki zuen 1929an. Eraikina Walker & Gillette estudioak proiektatu zuen, Art déco estiloan, baina kontserbatzaile samarra. Eraikinaren fatxadak Elie Nadelmanen arkitektura-eskulturak ditu, eta barrualdean, hallak marmolez estalitako hormekin, brontzezko akaberekin eta mosaikoak dituzten zoruekin apainduta daude.

## Kanpo estekak

* Datuak: Q153116
* Multimedia: Fuller Building (New York City) / Q153116
# Full of Life

Full of Life Christine and the Queens-en 2023ko kantu bat da, Paranoia, Angels, True Love diskokoa. Johann Pachelbelen klasiko barroko baten (Kanona re maiorrean) gainean eraikitako pop kantu bat da.
Abesti honekin zuzeneko indartsuak egin izan dituen artistak 2023ko, esate baterako 2024ko Joko Olinpikoen urtebeteko aurrerapen kontzertuan, 2023ko uztailean Parisen, non bular hutsik geratu zen interpretazioaren amaieran (baina France 2ko errealizatzaileak kamera aldendu zuen). 2023ko abuztuan Grammy museoan Los Angelesen eskaini zuen beste zuzeneko gogoangarri bat.
2023. urtearen amaieran Amazon-ek lizentziatu zion abestia iragarkietan erabiltzeko, zeinak zabaldu izan diren zenbait merkatutan 2024an zehar.

## Erreferentziak

* ↑ (Gaztelaniaz) «CHRISTINE AND THE QUEENS: Full of Life - PACHELBEL: Canon en Re mayor - SIMILAR ROCK» https://www.similarrock.com/ 2023-07-12 (Noiz kontsultatua: 2024-06-24).
* ↑ 7sur7, Rédaction. (2023-07-26). «Christine & the Queens enlève son haut en plein concert, France 2 réagit dans la foulée» 7sur7.be (Noiz kontsultatua: 2024-06-24).
* ↑ Tomasmier. (2023-08-31). «Christine and the Queens had such a stunning performance» TikTok (Noiz kontsultatua: 2024-06-24).
* ↑ (Ingelesez) Lemieux, Melissa. (2024-01-05). «What's The Christine And The Queens Song In That Amazon Commercial With The Plants?» Looper (Noiz kontsultatua: 2024-06-24).

## Kanpo estekak

* Full of Life Parisen 2023an.
* Datuak: Q126897742
# Fulleda

Fulleda Kataluniako udalerria da, Garrigues eskualdean eta Lleidako probintzian kokatua. 2009ko urtarrilaren 1eko erroldaren arabera 113 biztanle zituen. 15,96 km²-ko azalera du.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 434 | 427 | 404 | 352 | 301 | 256 | 200 | 131 | 121 | 123 | 115 | 113 |

## Ikus, gainera

* Lleidako udalerrien zerrenda

## Kanpo estekak

* (Katalanez) Udalaren webgunea.
* Datuak: Q1650308
* Multimedia: Fulleda / Q1650308